**Jāšanas sporta attīstības galvenie pamatvirzieni un pamatuzdevumi 2022.- 2025.gadam un ieskats paveiktajā 2018.-2021.**

Biedrība „Latvijas Jātnieku federācija”, kura vada un koordinē jātnieku sportu valstī un pārstāv šo sporta veidu starptautiskajā arēnā, regulāri rīko Latvijas mēroga un starptautiskas sacensības konkūrā (šķēršļu pārvarēšanā), iejādē, pajūgu braukšanā, poniju jāšanā un paraolimpiskajā iejādē (cilvēkiem ar īpašām vajadzībām), kā arī organizē seminārus un treniņnometnes sportistiem, tiesnešiem un treneriem, rūpējās par jātnieku sportu attīstību un atbalsta mūsu sportistus starptautiskajās sacensībās ārvalstīs.

LJF ir izvirzījusi galvenos uzdevumus:

1. Vadīt un koordinēt jāšanas sportu valstī.
2. Popularizēt jāšanas sportu, it sevišķi bērnu un jauniešu vidū.
3. Organizēt sacensības paralimpiskajā jāšanas disciplīnā, kuras tiek rīkotas cilvēkiem ar īpašām vajadzībām.
4. Organizēt Latvijas mēroga un starptautiskās sacensības.
5. Atbalstīt Latvijas izlases sportistu startus starptautiskajās sacensībās.
6. Organizēt seminārus un treniņnometnes.
7. Veicināt talantīgāko sportistu profesionālo izaugsmi.
8. Paaugstināt treneru un tiesnešu kvalifikāciju.
9. Rūpēties par Latvijas jāšanas sporta vēstures izpēti.
10. Atbalstīt klubu rīkotās sacensības.
11. Attīstīt tautas sportu.

LJF uzdevums iesaistīt jāšanas sportā ne tikai bērnus un jauniešus, bet ikvienu, kurš izrāda interesi un motivēt viņus nodarboties ar šo sporta veidu, uzlabojot veselību, fizisko un garīgo labsajūtu.

Attīstot bērnu, jauniešu, paralimpisko un tautas jāšanas sportu, vienlaikus atbalstīt augstas klases sportistu startus starptautiskajā arēnā, lai vadošie jātnieki būtu par paraugu jaunajai paaudzei.

**LJF galvenie realizētie projekti un galvenie paveiktie darbi 2018.-2021.**

1. Veiksmīga sadarbība un palīdzības sniegšana klubiem, kuri rīko sacensības (starta - finiša iekārta un cita tehnika, apkalpojošais personāls).
2. Semināru un treniņnometņu rīkošana, t.sk. FEI Solidaritātes programmas ietvaros.
3. Finansiāls atbalsts sportistiem, kuri startējuši starptautiskajās sacensībās.
4. Nacionālā un starptautiskā mēroga sacensību rīkošana.
5. Bērnu, jauniešu un pieaugušo iesaistīšana jāšanas sportā.
6. Interešu izglītības programmas izstrāde jāsanas sportā (licence Nr.DIKS-20-170-ail. No 13.05.2020.).
7. Veiksmīga sadarbība projektu jomā ar Latvijas investīciju un attīstības aģentūru (LIAA).
8. Tiešsaistes datu apstrādes programmas izveide (sacensību rezultāti online).
9. Darbs pie KLP (kopējā lauksaimniecības politika), lai atbalstītu reģionos zirgkopību un jāšanas sportu (jāšanas laukumu izveidi, staļļu iekārtošanu, manēžas būvniecību, zirgu inventāra iegādi).
10. Sporta centra „Kleisti” remonta un renovācijas darbi:

\*sieviešu, vīriešu ģērbtuvju, dušas telpu un sanitāro mezglu remonts ar nepieciešamo aprīkojuma iegādi;

\* treneru dušas telpu un sanitāro mezglu remonts.

1. Jumta seguma nomaiņa ar siltināšanas kārtu administratīvajai ēkai un staļļiem.
2. Ūdens apgādes sistēmas nomaiņa un remonts.
3. Ārtelpu apgaismojuma sistēmas nomaiņa uz LED lampām un prožektoriem.
4. Smilšu laukuma renovācija.
5. Jauna sertificētā šķēršļu komplekta iegāde.
6. Jauna sertificētā starta – finiša un tablo iekārtas iegāde.
7. Manēžas un angāra grunts nomaiņa.
8. Citi kārtējie remonta darbi.

**LJF galvenie uzsāktie un tuvākajā laikā realizējamie projekti un galvenie uzdevumi 2022.-2025.**

1. Attīstīt jāšanas sportu, iesaistot tajā jaunus interesentus.
2. Palīdzēt klubiem organizēt sacensības, piedāvājot starta – finiša iekārtu un citu nepieciešamo tehniku, kā arī nodrošinot apkalpojošo personālu, lai jāšanas sports attīstītos visos Latvijas reģionos.
3. Rīkot Latvijas un starptautiska mēroga sacensības, ceļot organizācijas līmeni un piesaistot sportistus no citām valstīm.
4. Finansiāli atbalstīt labāko sportistu startus starptautiskajās sacensībās.
5. Organizēt seminārus un treniņu nometnes, piesaistot Latvijas un ārzemju speciālistus, t.sk. FEI Solidaritātes programmas ietvaros.
6. Turpināt sadarbību projektu jomā ar Latvijas investīciju un attīstības aģentūru (LIAA).
7. Saskaņā ar noslēgto līgumu ar AS „Attīstības finanšu institūcija Altum" par finansiālu aizdevumu jaunas manēžas iegādei un uzstādīšanai, realizēt minēto projektu (pašlaik norit būvniecības saskaņošanas process Būvvaldē).
8. Zāles jāšanas laukuma renovācija (2022.gadā).
9. Jauna jāšanas laukuma un auto novietņu laukuma izveide, aizberot purva teritoriju pretim LJF administratīvajai ēkai (darbi jau uzsākti).
10. Jaunu aploku izveide sporta centrā „Kleisti”.
11. Iespēju robežās īstenot ES fondu finansējumu projektus:

\* „Energoefektivitātes paaugstināšana viedu energovadības un atjaunojamo energoresursu izmantošana ēkās un inženierbūvēs”

\* „Tautas sporta programmas un infrastruktūras inovācija”

\* „Spēju veidošana sporta jomā un sporta bezpeļņas pasākumi Eiropā”.

12. Piesaistīt jāšanas sportam sponsorus un atbalstītājus.

LJF prezidents Agris Blaus

Informācija par sportistu sasniegumiem tiks publicēta tuvākajā laikā.